Ammerån

Ammerån er ei elv i Strömsund og Ragunda kommuner i det nordøstre Jämtland i Sverige. Elva, som er ei sideelv til Indalsälven, er kjent for sitt gode fiske. Den egentlige Ammerån er rundt 70 kilometer lang og renner fra Hammerdalssjön (302 moh) til munningen i Indalsälven nær bygda Ammer, 10 km nordøst for Hammarstrand. 

Ammeråns to viktigste tilløpselver er Storån og Öjån, hvorav Storån regnes som hovedtilløp. Begge elvene munner ut i Hammerdalssjön. Regnet fra Storåns kilde er Ammerån totalt 199 kilometer lang.SMHI, Vattendragsregister    Det finnes få andre sideelver, men nevnes kan Halån, Borgan, Målån og Färsån. Ammeråns totale nedbørfelt er .SCB, Skyddad natur 31 dec 2007 

Ammerån har vært aktuell for vannkraftutbygging, men protestene ble store, og Ammerån er nå i stedet vernet mot vannkraftutbygging. Den delen av elva som begynner ved Solbergsvattnet like nedenfor Edeforsen og fortsetter seks mil nedstrøms er siden 2003 vernet som naturreservat.

Den største byen i Ammeråns nedbørfelt er Hammerdal.

 Referanser 

Kategori:Elver i Jämtlands län
Kategori:Strömsund kommune
Kategori:Ragunda kommune
Kategori:Indalsälvens vassdragsområde